Ваҡыты-ваҡыты менән Твендың ҡайһы бер эштәре Америка цензураһы тарафынан төрлө сәбәптәр арҡаһында тыйыла. Был башлыса яҙыусының әүҙем гражданлыҡ һәм ижтимағи позицияһы менән бәйле була. Кешеләрҙең дини хистәрен рәнйетә алған ҡайһы бер әҫәрҙәрен Твен ғаиләһенең үтенесе буйынса баҫтырып сығармаған. Мәҫәлән, «Таинственный незнакомец» 1916 йылға тиклем баҫылмай ҡала. Твендың иң бәхәсле әҫәрҙәренең береһе булып Париж клубында « Размышления о науке онанизма» исеме аҫтында баҫылған юмористик лекцияһы тора. Лекцияның төп идеяһы: «Әгәр һеҙгә ысынлап та енси фронтта үҙ ғүмерегеҙҙе хәүефһеҙләндерергә кәрәк икән, тимәк, артыҡ мастурбацияланмағыҙ». Эссе 1943 йылда ғына 50 даналыҡ сикләнгән баҫмала баҫылып сыға. Дингә ҡаршы тағы бер нисә әҫәре 1940-се йылдарға тиклем баҫылмай ҡала.